CELEX: E2011P0019
Language: mt
Date: 2011-12-16 00:00:00
Title: Talba għal Opinjoni Konsultattiva mill-Qorti tal-EFTA magħmula minn Héraðsdómur Reykjavíkur, datata s- 16 ta’ Diċembru 2011 fil-kawża ta’ Vín Tríó ehf. vs l-Istat tal-Islanda (Il-Kawża E-19/11)

11.5.2012   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 136/9
            
         Talba għal Opinjoni Konsultattiva mill-Qorti tal-EFTA magħmula minn Héraðsdómur Reykjavíkur, datata s-16 ta’ Diċembru 2011 fil-kawża ta’ Vín Tríó ehf. vs l-Istat tal-Islanda
   (Il-Kawża E-19/11)
   2012/C 136/06
   Permezz ta’ ittra tas-16 ta’ Diċembru 2011, li waslet fir-Reġistru tal-Qorti fis-26 ta’ Diċembru 2011, saret talba lill-Qorti tal-EFTA minn Héraðsdómur Reykjavíkur (il-Qorti Distrettwali ta’ Reykjavik) għal Opinjoni Konsultattiva fil-kawża ta’ Vín Tríó ehf. vs l-Istat tal-Islanda, dwar il-mistoqsijiet li ġejjin:
   
               (1)
            
            
               Jekk Parti Kontraenti tipprovdi fil-leġiżlazzjoni, jew permezz ta’ atti amministrattivi, li korp li jeżerċita monopolju tal-Istat fuq il-bejgħ għall-konsumatur tal-alkoħol ikun jista’ jirrifjuta li jaċċetta milli jinbigħu xarbiet alkoħoliċi li jkun fihom stimulanti bħall-kaffeina fil-ħwienet għall-konsumatur tiegħu, din tkun qed tikser l-Artikolu 11 jew l-ewwel paragrafu tal-Artikolu 16 tal-Ftehim dwar iż-Żona Ekonomika Ewropea?
            
         
               (2)
            
            
               Jekk il-Qorti tal-EFTA tqis li arranġament bħal dak deskritt fl-ewwel mistoqsija jikkostitwixxi restrizzjoni kwantitattiva fuq l-importazzjonijiet, jew miżura li jkollha effetti ekwivalenti, skont it-tifsira tal-Artikolu 11 tal-Ftehim dwar iż-Żona Ekonomika Ewropea, f’dak il-każ qed tintalab tweġiba għall-mistoqsija dwar jekk tali arranġament jista’ madankollu jiġi kkunsidrat bħala wieħed ġustifikat b’referenza għall-Artikolu 13 tal-Ftehim.
            
         
               (3)
            
            
               Jekk arranġament bħal dak deskritt fl-ewwel mistoqsija ikun ikkunsidrat bħala ksur tal-Artikolu 11 jew tal-ewwel paragrafu tal-Artikolu 16 tal-Ftehim dwar iż-Żona Ekonomika Ewropea, f’dak il-każ qed tintalab tweġiba għall-mistoqsija dwar jekk il-Qorti tal-EFTA tikkunsidra (sal-punt li din tevalwa dawn il-mistoqsijiet) l-kundizzjonijiet, li r-Rikorrent irid jissodisfa biex jikseb dritt għal kumpens mill-Istat tal-EFTA minħabba ksur tal-Ftehim, bħala sodisfatti.